དེ་དུས་ཀྱང་ངོ་ཤེས་པ་ཞིག་གིས་ཏར་བརྒྱབ་པ་མ་གཏོགས་ཕ་སྨན་ཁང་དུ་ལུས་ཡོད་པ་ཁོ་བོས་མ་ཤེས་ལ་དེ་ཡང་ངོ་ཤེས་པ་དེས་ང་ལ་སྐད་གཏོང་དགོས་ལུགས་བརྗོད་པའི་ཚེ་ཕ་མ་གཉིས་ཀསཕྲུ་གུ་གཟན་རོགས་དང་དཀའ་ལས་ཁག་རོགས་མིན་ནསཞེས་སྐད་གཏོང་འདོད་ཆེན་མོ་མ་བྱས།རྫོང་སྨན་ཁང་དུ་ནད་གཞི་རྩད་མ་ཆོད་པར་ལུས་སྐབས་ངས་ལྷ་སར་འགྲོ་རྒྱུའི་གྲོས་མགོ་བཏོན་ནའང་ནད་པ་ཐ་ལ་ཐུག་སྐབས་ལྷ་སར་ཡོང་ཡང་དྲག་སྐྱེད་ཅི་ཡོང་རྒྱུས་མངའ་ཡོད་པས་ཁོང་གིསལྷ་སར་སོང་ཡང་འགྲོ་གྲོན་ཆེ་བ་ལས་ཅི་ཡོང་།མར་སོང་ན་ཁྱོད་རང་རྡབ་རྡབ་སིག་སིག་བཟོས།རོ་དེ་ཡང་མི་ཡུལ་དུ་སྐྱེལ་དགོས་བྱུང་ན་ཆོ་ཡོད་པ་མ་རེདཅེས་ཁས་མ་བླངས།ད་རེས་ནད་གཞི་གློ་བུར་དོད་དྲག་ཏུ་སོང་བས་ཨ་མས་ང་སྐད་གཏོང་རྩིས་བྱེད་སྐབས་ཕས་རང་གི་འཆི་དུས་ཧ་ལམ་ཤེས་པ་ལྟརསྐད་བཏང་ལོས་ཡོད་པ་་མ་རེད།ས་ཡིས་ས་འཁོར་གྱི་མ་རེདཅེས་གསུངས་ལ་དོན་དངོས་ཐོག་ཏུའང་ཉིན་བཞི་རིང་ལས་མ་བཞུགས་པར་ཕེབས།